**KULTURNI BAZAR PREDSTAVLJA IN PONUJA IDEJE ZA DELO NA DALJAVO**

**Povezave za navedene spodnje predstavitve najdete na:** [**https://kulturnibazar.si/kuv-na-daljavo/**](https://kulturnibazar.si/kuv-na-daljavo/)

**GLASBA**

**Samostojno delo Ane Čop in Jake Arha**

**Skok v vsakdan glasbenika**

**Predstavitev poklica glasbenika in vsakdanjih dejavnosti**

Glasbenika Ana in Jaka gledalce popeljeta v njun vsakdan in predstavita dejavnosti, s katerimi se glasbeniki ponavadi ukvarjajo. Prizori so kratki in različni, besedilo jedrnato in tako primerno tudi za nižje razrede. Predstavitev je zelo vizualna, da si otroci lažje predstavljajo določeno dejavnost.





#### Pokrajinski muzej Ptuj - Ormož

## Ptujski grad in zbirka glasbil

### Virtualno spoznavanje glasbil iz največje zbirke historičnih glasbil na Slovenskem

V Ptujskem gradu domuje največja zbirka historičnih glasbil na Slovenskem. Na ogled so brenkala, godala, pihala, trobila in glasbila s tipkami in tudi redka antična dvojna piščal tibia. Pripravili so več virtualnih vsebin, ki se navezujejo neposredno na učni načrt pri predmetu glasbena vzgoja.